Det norske samfunnet bruker hvert år milliarder av kroner på rasister. Tall som NRK presenterte i dag viser at en enkel rasist har kostet staten 5,8 milliarder kroner siden 2011.

– Og dette er bare utgifter knyttet til regjeringskvartalet, som måtte rives og bygges opp på nytt etter at rasisten var i kontakt med det, forklarer Jon Fosli, som til daglig regner mye på hva mennesker koster.

– Disse tallene viser bare hva en rasist koster. To rasister vil da koste staten 11,6 milliarder over seks år, mens tre rasister koster hele 17,4.

Må ta grep

Han tror ikke Norge har råd til å ha rasister i framtiden.

– Når trygdeutgiftene øker og eldrebølgen kommer, må vi spørre oss hvor mange rasister Norge kan ha. Vi trenger et skikkelig rasistregnskap for å få oversikt over de samlede belastningene.

Fosli mener regjeringen allerede nå må ta grep for å få kontroll over utgiftene.

– I Norge gir vi en årlig statsstøtte på 1,8 millioner til rasister som blogger og tar bilder av muslimer. Dette er ikke bærekraftig. Det er ingen tvil om at slike sjenerøse ordninger vil tiltrekke seg rasister fra andre land. Innen ti år tror jeg rasister kommer til å utgjøre hele statsbudsjettet.

Bidrar for lite

Det største problemet, mener imidlertid Fosli, er at rasister bidrar for lite til felleskassa.

– Mange er arbeidsledige eller lavtlønte. Rasisten i regjeringskvartalet er på enecelle og binder opp store ressurser i kriminalomsorgen. Samtidig vet vi at rasisme fører med seg dyre minnesmerker.

– Vi står overfor en korsvei. I valget mellom rasister og muslimer, er muslimer det klart billigste alternativet.